GiliGold/VAD_KnessetCorpus huggingface dataset:
דוד טל: איזה עמותה?
גדעון סער: מדובר על כך שאותו איסוף תרומות יתבצע באמצעות עמותה, אין לי הסתייגות על זה.
גדעון סער: רק יש הוראה נוספת שקובעת שהרכב העמותה יאושר על ידי ועדת האתיקה.
ארבל אסטרחן: זה לא קיים היום.
גדעון סער: לכן אני חושב שזו הוראה קצת מרחיקת לכת.
גדעון סער: כשאתם אומרים הרכב העמותה, אתם צריכים להחליט איזה אורגן של עמותה.
גדעון סער: לעמותה יש הנהלה, יש אספת מניות, חברי העמותה?
גדעון סער: חברי האספה הכללית של העמותה?
גדעון סער: שנית, אני לא משוכנע שצריך עד כדי כך, יש רשם עמותות, הוא ממילא צריך לאשר, מעבירים לו את המסמכים, אינני יודע אם ועדת האתיקה צריכה להיות אינסטנציה לעניין הרכב אורגנים של עמותות.
גדעון סער: לעניין סעיף קטן ה', ההערה הקבועה שהייתה לעניין היועץ לאתיקה.
סוזי נבות: המצב הקודם הוא שאין אבחנה כזאת, בפועל הוצאות משפטיות ורפואיות הן גם עבורו וגם עבור בן משפחתו.
גדעון סער: במצב הקיים?
דוד טל: למה פרופ' נבות?
דוד טל: אנחנו משתדלים להדיר את רגליהם של ח"כים ונבחרי ציבור שלא יזדקקו לגורם שלישי שיקבלו ממנו איזושהי תרומה.
דוד טל: מה שהעלה פה גם אריאל וגם גדעון, ברגע שיש בן משפחה שכתוצאה לא משנה ממנה, צריך הרבה כסף להוצאות משפטיות, בצורה כזו או אחרת אב המשפחה שבמקרה הזה הוא חבר הכנסת לא יכול - - -
גדעון סער: אגב, זה יכול להיות גם שהוא איבד את הדירה בחפציבה.
דוד טל: חבר הכנסת לא יכול להימנע מלעזור לבנו, הח"כ יעדיף את בנו על האתיקה המקצועית.
דוד טל: השאלה אם לא נכון לתת כלים שיהיו שקופים לעיני כל כפי שאני אומר, אם לצורך העניין, חבר כנסת שכבר הורשע בעבר הקים עמותה וגייס הרבה כספים לצורך משפט שלו והשתמש בזה והכל שקוף, למה לא יתאפשר לחבר הכנסת באותם תנאים שהוא אוסף לעצמו, לאסוף לבנו או לאחד מהמעגל הראשון.
דוד טל: אני אומר את זה כדי למנוע מצב שחבר כנסת יצטרך לעשות את זה בסתר.
נורית אלשטיין: בייחוד כשזה טעון אישור של ועדת האתיקה וועדת האתיקה יכולה לקבוע לעצמה בדרך של פרשנות מתי כן ומתי לא ובהתאם כמובן להלימה לכבוד הכנסת וכיוצא בזה.
סוזי נבות: אפשר להחזיר את המצב הקודם, אני רוצה רק להזכיר שההסדר שמוצע כיום לגבי חברי ממשלה גם הוא מתייחס אך ורק לחבר הממשלה ולא לבן משפחתו בכל הנוגע להוצאות רפואיות.
סוזי נבות: ההנחה היא שאנחנו רוצים ליצור הסדר שיהיה בו הרמוניה בין מה שעושים השרים לבין מה שעושים חברי הכנסת בכל הנוגע להוצאות המשפטיות, לא לנושא העזרה הרפואית.
סוזי נבות: הוצאות משפטיות זה אך ורק לחבר הממשלה.
דוד טל: עם כל הכבוד, השרים יש להם איזשהו כושר, יכולת שאין לחבר הכנסת.
דוד טל: להם יש תקציבים גדולים שהם יכולים להפנות לאזור כזה, לאדם כזה בזמן שחבר כנסת הוא מאוד מוגבל - - -
סוזי נבות: אני בהחלט לא חשה כך.
דוד טל: אני יודע מה השקפת עולמך לגבי חברי הכנסת.
אורי אריאל: אני מסכים שצריכה להיות הלימה ולכן אני מציע שיושב ראש הוועדה יפנה למזכיר הממשלה ויפנה את תשומת ליבו שבעניין הזה דעתנו שונה ושגם השרים הם בני אדם, אני מסכים לדברי היושב ראש.
אורי אריאל: מי שימנע דברים שהציבור לא יכול לעמוד בהם ושרים הם ציבור - - -
דוד טל: בם בני אדם, הם לא מלאכים.
אורי אריאל: נכון, הם אנשים.
אורי אריאל: אז יהיה כתוב שאסור, אז אתם באמת חושבים שאני כשר, נניח שבני יש לו בעיה יוצאת דופן, או לאפשר לי דרך פתוחה שאני צריך אישור ועדת אתיקה ואני צריך כללים ודיווחים ועמותה מיוחדת והכל.
אורי אריאל: אני מייד אלך, אגייס 2 מיליון שקל, אשלח את הבת שלי לניתוח דחוף ואציל אותה.
נורית אלשטיין: אמרנו שעם הוצאות רפואיות אין בעיה.
אורי אריאל: אז חפציבה, משהו אנושי אחר, לא רפואי.
אורי אריאל: אני אומר לכם עלי, אני לא אישן כל הלילה, ארוץ ואגייס 2 מיליון שקל כדי להציל אותה.
אורי אריאל: ככה אני מבין את זה, להציל אותה, גם כשזה משהו אנושי ולא רפואי.
אורי אריאל: אתם מחייבים אותי לעשות את זה במחשכים.
אורי אריאל: תשימו את זה על השולחן, כולל השרים.
אורי אריאל: ראיתי חברי כנסת שיודעים להניע תקציבים משמעותיים לכל מיני מטרות חשובות לכן לא הייתי עושה את ההבדל.
אורי אריאל: אבל כל דבר אנושי, שוועדת האתיקה תאשר.
נורית אלשטיין: אני יכולה לתאר לעצמי טעם רציונלי באבחנה בין שר לבין ח"כ דווקא בהקשר הזה.
נורית אלשטיין: אני חושבת דווקא שאי הרחבת השורה לגבי שר היא מאוד רלוונטית, אני רק לא חושבת שזה בדיוק הדיון כאן אצלנו, מה שלא כן לגבי ח"כ.
נורית אלשטיין: אני כן חושבת שלגבי חברי כנסת אין מניעה אמיתית אם יש אישור של ועדת האתיקה לדון בזה והאבחנה בין שר לבין חבר כנסת יכולה להיות דווקא רלוונטית בהקשר הזה.
נורית אלשטיין: אני גם לא חושבת שצריך לפנות למזכיר הממשלה.
דוד טל: זו החלטה שיכולה להישאר פה.
גדעון סער: אמרתי את שלי, אני חושב שאנחנו צריכים לעסוק בנושא חברי כנסת ולא בנושא חברי הממשלה.
דוד טל: בזה כולנו מסכימים.
גדעון סער: יש לממשלה עכשיו קוד אתי.
גדעון סער: למשל כתוב ששר צריך להשעות את עצמו אם יש חשדות נגדו.
גדעון סער: אז בוא נראה את זה קורה, שהיא תעסוק בדברים שלה ואנחנו בשלנו, כל עוד אנחנו כאן.
דוד טל: לגבי הדוגמא שנתת חפציבה, הבן שלך רכש בחפציבה - - -
גדעון סער: סוזי נבות קיבלה את ההערה שלי אם הבנתי אותה.
גדעון סער: היא לא ראתה מניעה להוסיף לעניין ההוצאות המשפטיות.
סוזי נבות: אין מניעה.
סוזי נבות: הערה נוספת להערה השנייה של חבר הכנסת סער, לגבי הרכב העמותה והאישור שלה על ידי ועדת האתיקה.
סוזי נבות: הכוונה לא הייתה לכל בעלי התפקידים וכל האורגניים.
סוזי נבות: ההנחה היא שבמקרים כאלה תוקם עמותה קטנה עם אורגניים קטנים.
סוזי נבות: האישור שנעשה אצל רשם העמותות הוא אישור על חוקיות הפעולה וכאן האישור הוא ההיבט האתי ולכן הנושא של השמות הוא חשוב.
גדעון סער: הייתי מציע שמסמכי העמותה יימסרו לוועדת האתיקה ולא יועברו לאישורה, שהיא לא תשיג את גבולו של רשם העמותות.
גדעון סער: אם יהיה איזשהו דבר שרשם העמותות לא מודע לו – ועדת האתיקה תוכל לראות אותו.
דוד טל: אורי אריאל זה בסדר בתיקונים שהיועצת המשפטית תעשה?
ארבל אסטרחן: אומר לכם כיצד זה יהיה: חבר הכנסת רשאי לאסוף תרומות למימון עזרה רפואית או למימון הוצאות משפטיות עבורו או עבור בן משפחתו - - -
נורית אלשטיין: אם קיבל לכך אישור.
ארבל אסטרחן: השאלה אם רוצים להוסיף פה עילות נוספות.
אורי אריאל: זה חסר לי, על ההערה שלי אני לא מקבל תשובה.
ארבל אסטרחן: חבר הכנסת אריאל אמר שהוא רוצה שבנוסף להוצאות משפטיות ועזרה רפואית גם סיבה אנושית אחרת.
דוד טל: יש דוגמא?
ארבל אסטרחן: הוא אמר, ילד שנקלע לפשיטת רגל, זרקו את בני מהדירה, ילדיו בחוץ בשלג, קורים כל יום מקרים קשים, האם זה יכול לקרות גם לילדים של חברי כנסת?
ארבל אסטרחן: כן, זה יכול לקרות.
ארבל אסטרחן: הם לא הורים?
נורית אלשטיין: אני חושבת שהמקרים האלה כמקרי סל של הוצאות רפואיות והוצאות משפטיות - יש בהם היגיון.
נורית אלשטיין: אני חושבת שכל הרחבה היא כניסה לאזור אפור.
אורי אריאל: מה זאת אומרת אפור?
אורי אריאל: הרי יש ועדת אתיקה - - -
דוד טל: זו גזירה שהציבור לא יכול לעמוד בה.
אורי אריאל: אנחנו גורמים לאנשים לחטוא בידיעה.
אורי אריאל: יש ועדת אתיקה, אם לא סומכים על ועדת האתיקה זה סיפור אחר.
דוד טל: אנחנו יכולים כרגע להצביע על זה ואז אני וגדעון נצביע בעד ואתה תהיה נגד.
דוד טל: אני לא רוצה לנצל כרגע את הרוב.
דוד טל: שלנו היות ודעתנו ידועה.
דוד טל: אני אשאיר את זה לדיון הבא שהפורום יהיה קצת יותר רחב ואני רוצה לשמוע גם את עמדתם של חברים אחרים.
דוד טל: אתן לנורית לומר את דברה וכאמור, בנושא הזה נקבל החלטה בהצבעה בדיון הבא שיהיה פורום רחב יותר.
דוד טל: נורית בבקשה.
נורית אלשטיין: כשאני מדברת על התחושה שלי שלא נכון להרחיב את שורת המקרים זה נובע מזה שבסופו של דבר האיסור הוא ברור.
נורית אלשטיין: למעשה אפשר היה לאסור איסור גורף ולומר: חבר כנסת לא יגייס תרומות, נקודה.
נורית אלשטיין: אלא מאי?
נורית אלשטיין: שם יש איזשהו איזון בין גזירה שאי אפשר לעמוד בה ואולי גם צורך אמיתי וצידוק לבין התדמית של חבר הכנסת.
נורית אלשטיין: הרי למה הוא פונה לציבור?
נורית אלשטיין: עמותה נועדה ליצור סוג של נתק ושקיפות וחשבונאות נכונה וכו'.
נורית אלשטיין: אבל בעצם זה עבור חבר הכנסת.
נורית אלשטיין: להרחיב את זה גם על מקרים שאינם בגדרי השניים האלה, שכל המקרים האנושיים כן יכולים ליפול בגדרי השניים האלה.
נורית אלשטיין: גם על מקרה של הסתבכות שאיננה נופלת לא בגדר המקרה הבריאותי ולא בגדר המקרה המשפטי, זה הייתי אומרת הרחבה של מדרון חלקלק.
נורית אלשטיין: מחר אנחנו יכולים למצוא את עצמנו במצב שחבר הכנסת באמצעות עמותות יאסוף כסף, נקודה.
אורי אריאל: את לא סומכת על ועדת האתיקה.
נורית אלשטיין: ועדת האתיקה היא לא המשענת - - -
דוד טל: בהמשך למה שכתוב כאן:
דוד טל: ועדת האתיקה תוכל לקבוע שמותר לו, אפילו שזה לא מופיע כאן.
דוד טל: אין לה סמכות?
נורית אלשטיין: ועדת האתיקה מוסמכת לפרט.
סוזי נבות: יש לה סמכות כללית לסטות מכל הכללים וליצור הסדר חריג בנושא מסוים.
דוד טל: אם יש לה הסדר כזה זה פתח למקרים חריגים.
דוד טל: אני חושב שזה נותן איזושהי תשובה - - -
אורי אריאל: לא בעיני.
דוד טל: לא ניצלתי את הרוב, לא הצבענו על זה.
דוד טל: תודה רבה, אני רוצה להודות למשתתפים, פרופ' נבות, נורית, ארבל, תודה רבה, הישיבה נעולה.
דוד טל: על סדר-היום קביעת מסגרת דיון להצעות להביע אי-אמון בממשלה.
דוד טל: סיעות איחוד לאומי-מפד"ל-יהדות התורה, הליכוד ורע"מ-תע"ל-חד"ש-בל"ד הגישו הצעות להביע אי-אמון בממשלה.
דוד טל: ההצעה הראשונה: החלטת ראש הממשלה שמשמעותה הפסקת הבנייה בירושלים, של איחוד לאומי-מפד"ל-יהדות התורה; המועמד להרכיב את הממשלה הינו חבר הכנסת בנימין אלון.
דוד טל: ההצעה השנייה: הקפאת הבנייה ביהודה ושומרון והגבלתה בירושלים ורצח ישראלים על-ידי אנשי הרשות הפלסטינית, של הליכוד; המועמד להרכיב את הממשלה הינו חבר הכנסת בנימין נתניהו.
דוד טל: ההצעה השלישית: מדיניותה כלפי האזרחים הערבים בכלל ותושבי הכפרים הבלתי מוכרים בפרט, של רע"מ-תע"ל-חד"ש-בל"ד; המועמד להרכיב את הממשלה הינו חבר הכנסת טלב אלסאנע.
דוד טל: קביעת מסגרת דיון להצעות אי-אמון בממשלה – כדרכנו בקודש, חבר הכנסת גדעון סער - עשר דקות למציעים ושלוש דקות לכל סיעה?
דוד טל: אשר על כן, נקבע בהצבעה פה אחד – מסגרת דיון של עשר דקות למציעים ושלוש דקות לכל סיעה.
דוד טל: קביעת ועדה לדיון בהצעת חוק למניעת אלימות במשפחה (תיקון – חובת שמיעה בטרם דחית בקשה), התשס"ח-2007, הצעת חברי הכנסת נאדיה חילו וגדעון סער (פ/3060/17)
דוד טל: אנחנו עוברים לנושא השני: קביעת ועדה לדיון בהצעת חוק למניעת אלימות במשפחה.
דוד טל: גדעון סער: אדוני היושב-ראש, אני רוצה לעדכן את הוועדה.
דוד טל: יש הסכמות?
דוד טל: בשיחה שהיתה לי עם יושב-ראש ועדת העבודה, הרווחה והבריאות, חבר הכנסת גלנטי, ביום רביעי בערב, הוסכם בינינו להעביר את הצעת החוק הזאת – שהיא הצעת חוק משותפת שלי ושל חברת הכנסת נאדיה חילו – לוועדה לקידום מעמד האשה.
דוד טל: היו"ר דוד טל: האם יש התנגדויות, רבותי?
דוד טל: ארבל אסטרחן: מדובר על תיקון לחוק למניעת אלימות במשפחה.
דוד טל: הוא לא מדבר רק על נשים או רק על אלימות בין בני זוג – חוק שנחקק בוועדת החוקה.
דוד טל: גדעון סער: אני חשבתי שזה מול ועדת העבודה והרווחה, אבל לא חשוב.
דוד טל: מה שאני רוצה להגיד, שבמנדט של הוועדה שלנו זה נושא אלימות נגד נשים, ועם כל הכבוד, 99% או 95% מהבקשות האלה שעליהן אנחנו מדברים באותו תיקון חוק, זה בנושאים של אלימות נגד נשים.
דוד טל: זה גם על דעת חברת הכנסת נאדיה חילו.
דוד טל: היו"ר דוד טל: אדוני, הנושא ברור.
דוד טל: השולחן הפוליטי יאמר את דברו.
דוד טל: רבותי, מי בעד ההצעה כפי שהביא אותה חבר הכנסת סער, ירים את ידו.
דוד טל: ה צ ב ע ה בעד - 4 נגד – אין נמנעים – אין ההצעה להעביר את הצעת חוק למניעת אלימות במשפחה (תיקון – חובת שמיעה בטרם דחית בקשה), התשס"ח-2007, לדיון בוועדה לקידום מעמד האשה, נתקבלה.
דוד טל: אני מאשר שהנושא יועבר לוועדה לקידום מעמד האשה.
דוד טל: פניית יושב-ראש ועדת העבודה, הרווחה והבריאות בדבר טענת חריגה מגדר נושא הצעת חוק הנוער (טיפול והשגחה)(תיקון מס' 17), התשס"ו-2005 (כ/109), הנדונה בוועדת העבודה, הרווחה והבריאות
דוד טל: אנחנו עוברים לפניית יושב-ראש ועדת העבודה, הרווחה והבריאות בדבר טענת חריגה מגדר נושא הצעת חוק הנוער, הנדונה בוועדת העבודה, הרווחה והבריאות.
דוד טל: האם יש מישהו מהאוצר שרוצה להציג את העמדה?
דוד טל: כנראה שהגיעו להסכמות ולהבנות.
דוד טל: ג'ודי, את רוצה להתייחס לשאלה האם הנושא חדש, לא חדש?
דוד טל: אני סבור שוועדת העבודה, הרווחה והבריאות גילתה את דעתה ואמרה שהנושא לא חדש.
דוד טל: ג'ודי וסרמן: לא נכון, אדוני.
דוד טל: מדובר בהצעת חוק שהחילו עליה דין רציפות מהכנסת הקודמת.
דוד טל: התחילו לדון בהצעת החוק הזאת כבר ב- 2005, כאשר חבר הכנסת שאול יהלום היה יושב-ראש הוועדה, חבר הכנסת חיים כץ היה יושב-ראש הוועדה.
דוד טל: הנושא נדון ארוכות-ארוכות בוועדת העבודה, הרווחה והבריאות.
דוד טל: הנושא של טיפול של ילדים במסגרת חוץ-ביתית נדון, וגם טיפול ילדים בקהילה נדון במסגרת הצעת החוק.
דוד טל: נכון שהנוסח שעלה לקריאה ראשונה ואושר בקריאה ראשונה טיפל רק במסגרת החוץ-ביתית, רק בטיפול בילדים בפנימיות.
דוד טל: טענת האוצר שהנושא של טיפול בילדים בקהילה הוא "נושא חדש".
דוד טל: היו"ר דוד טל: גברתי, אני חושב שיש הסכמות.
דוד טל: עד כמה שידוע לי - -
ג'ודי וסרמן: לי לא ידוע על הסכמות.
דוד טל: - - בשעה 01:30 בלילה אתמול הגיעו להסכמות שהנושא הוא לא "נושא חדש".
דוד טל: ואשר על כן, רבותי, אנחנו נעבור להצבעה, אם אין איזשהן הבהרות והשגות אחרות.
דוד טל: מי בעד ומי נגד "נושא חדש" או לא "נושא חדש"?
דוד טל: גדעון סער: אפשר להבהיר את הנושא?
דוד טל: היועצת המשפטית הבהירה, אלא אם כן אדוני מבקש.
ג'ודי וסרמן: הצעת החוק שאושרה בקריאה ראשונה מדברת על זכאות של קטין נזקק לטיפול במסגרת חוץ-ביתית.
ג'ודי וסרמן: גדעון סער:
ג'ודי וסרמן: מדובר על הצעת חוק של חבר הכנסת רן כהן – תיקון לחוק הנוער.
ג'ודי וסרמן: ילד שבית-המשפט או ועדת ההחלטה קבעו שהוא קטין נזקק – ונזקק למסגרת חוץ-ביתית – תהיה לו זכות, והמדינה אחראית לספק לקטין נזקק את המסגרת החוץ-ביתית.
ג'ודי וסרמן: זאת הצעת החוק שאושרה בקריאה ראשונה.
ג'ודי וסרמן: יש עכשיו מגמה גוברת והולכת במשרד הרווחה של הקמת תשתיות בקהילה לטיפול - - -
דוד טל: השאלה אם זה "נושא חדש" או לא.
ג'ודי וסרמן: השאלה אם הטיפול בקהילה זה "נושא חדש".
ג'ודי וסרמן: האוצר.
ג'ודי וסרמן: האוצר מבקש לראות בטיפול בקהילה "נושא חדש".
דוד טל: חבר הכנסת רן כהן מבקש שלא לראות בזה "נושא חדש".
דוד טל: למה אדוני ככה יאמר?
דוד טל: אתה תמיד שוקל כל דבר לגופו.
גדעון סער: לגופו של עניין, הקטינים האלה – צריך לדאוג להם.
דוד טל: לדעתי, אתה צודק, אבל לא מהטעם שחבר הכנסת רן כהן העלה את ההצעה.
דוד טל: נגד – 6
דוד טל: רבותי, אנחנו נצביע על רוויזיה, אבל אדוני יושב-ראש הקואליציה.
דוד טל: למיטב ידיעתי, אנשי האוצר ואנשי משרד העבודה והרווחה הגיעו בליל אמש, בשעה מאוחרת של הלילה, להבנות ולהסכמות, שזה לא "נושא חדש".
דוד טל: אם אתה רוצה, תתייעץ לפני שאני מעלה את בקשת הרוויזיה להצבעה.
דוד טל: נמצא פה מנכ"ל משרד הרווחה, אולי יאמר את דברו, ויאמר בצורה מוסמכת האם יש הסכמות.
אמיר ברקן: אמיר ברקן, ראש האגף הכלכלי במשרד ראש הממשלה.
אמיר ברקן: אני מבקש לקרוא הודעה מטעם הממשלה לעניין הזה.
דוד טל: אתה נציג הממשלה?
אמיר ברקן: משרד ראש הממשלה.
דוד טל: טעות שלי.
דוד טל: סברתי שאתה נציג משרד האוצר.
אמיר ברקן: בעקבות דיון שהתקיים אתמול אצל מנכ"ל משרד ראש הממשלה - - -
רן כהן: זה הסתיים היום, ברבע לשתיים לפנות בוקר.
אמיר ברקן: אני מבקש לקרוא את מתווה הסיכום שעליו הוסכם אמש:
אמיר ברקן: המשפטית של ועדת העבודה והרווחה של הכנסת.
אמיר ברקן: "
דוד טל: אם חסרה לה עבודה – עכשיו הוספת לה.
אמיר ברקן: "במידה ואין בהצעה – כפי שהצהיר חבר הכנסת כהן – הקניית זכות לפרט לעניין פתרון קהילתי, אלא הסדרת יחסי התקציב בין פתרונות חוץ-ביתיים לפתרונות קהילתיים, תתמוך הממשלה בהצעה, בכפוף להוספת סעיף בחוק המכפיף את הפתרונות לחוק יסודות התקציב".
אמיר ברקן: "בהחלטה זו יעוגן תקציב רב-שנתי לטיפול בילדים ונוער בסיכון.
אמיר ברקן: בהסכמת המציע, המשך תהליך החקיקה יתבצע לאחר קבלת החלטת הממשלה.
דוד טל: והדבר הזה, אני מבין, מוסכם על דעת משרד הרווחה.
דוד טל: ועל דעת משרד האוצר, אדוני נציג משרד האוצר?
משה ברסימנטוב: כרגע, משרד ראש הממשלה ידבר בשם הממשלה.
דוד טל: אני רוצה לדעת את דעתכם, מפני שאתם אמרתם שזה "נושא חדש".
דוד טל: אני עומד להצביע אם העניין הוא "נושא חדש" או לא "נושא חדש".
משה ברסימנטוב: חבר הכנסת טל, כדי להכריע אם זה "נושא חדש" או לא "נושא חדש", אנחנו נצטרך הכרעה משפטית, כפי שאמר מר ברקן, של היועצת המשפטית של ועדת העבודה והרווחה.
דוד טל: אז אתה מבקש שלא נצביע כרגע?
דוד טל: אחמד טיבי:
דוד טל: נציג האוצר, אני מבין מדבריך, אדוני, שהדבר צריך להיבחן שוב.
דוד טל: אשר על כן, אין בעצם מקום לדון בשאלה האם זה "נושא חדש" או לא "נושא חדש", ואתה מבקש שאנחנו נדחה את מועד ההצבעה – הגם שהצבענו, אבל חבר הכנסת אחמד טיבי ביקש רוויזיה.
דוד טל: יעקב מרגי:
דוד טל: חבר הכנסת מרגי, זה נכון – לך, לחברי הוועדה, ניתנה הסמכות להכריע אם זה "נושא חדש" או לא "נושא חדש", אבל היות ויש פה איזשהן הבנות והסכמות, העניין יידחה ביום-יומיים, ולאחר שייבחן על-ידי היועצת המשפטית הנכבדה של ועדת העבודה, הרווחה והבריאות - - - יעקב מרגי:
דוד טל: אני אתן גם למנכ"ל משרד הרווחה מפלוגה ב' לומר את דברו, אבל לפניו יתייחס חבר הכנסת רן כהן.
רן כהן: אדוני היושב-ראש, אני לא אאריך בדברים – באמת סיימנו אותם בשעה רבע לשתיים בלילה.
רן כהן: אחמד טיבי: סיכום כזה – אי-אפשר בצהריים, אגב?
רן כהן: רן כהן:
רן כהן: לא יודע למה העניינים האלה נגמרים רק בשעות הקטנות, אבל זאת עובדה.
רן כהן: מדובר על עניין מאוד מאוד גורלי, ויש סיכוי להישג לא רע מבחינת ילדים בסיכון.
רן כהן: מה שהגענו אליו – בעזרתו של מנכ"ל משרד ראש הממשלה – הוא לסיכום שקרא אותו מר אמיר ברקן, שאומר את הדבר הבא.
רן כהן: ועדת העבודה, הרווחה והבריאות, בראשותו של היושב-ראש גלנטי, קיבלה כבר בעצם בחוק את מה שעבר במליאה בקריאה ראשונה, שילדים בסיכון שזקוקים לסידור חוץ-ביתי – מסודר להם סידור חוץ-ביתי.
רן כהן: אנחנו דנים עכשיו בשאלה מה קורה עם הטיפול בילדים בקהילה.
רן כהן: אני סברתי – ואת זה קיבל גם ראש אגף התקציבים, מר רמי בלניקוב - שהמשך החוק לא מחייב שכל ילד שזקוק לטיפול בקהילה, יקבל אוטומטית את השירותים, כיוון שעל-פי הצעת משרד הרווחה מוגדר תקציב שינתב לשירות בקהילה.
רן כהן: מי שצריכה בסופו של דבר להכריע במעמד של העניין הזה היא היועצת המשפטית של ועדת העבודה, הרווחה והבריאות, גברת ג'ודי וסרמן, וחוות-דעתה מאוד מאוד קובעת לגבי מה שיקרה.
רן כהן: היו"ר דוד טל: מה זה קובעת?
רן כהן: האם היא מחייבת את משרד ראש הממשלה?
רן כהן: רן כהן: כן.
דוד טל: יפה.
דוד טל: רן כהן: היא מחייבת את הממשלה.
דוד טל: היו"ר דוד טל: הממשלה, האוצר.
דוד טל: רן כהן: בעניין הזה, משרד ראש הממשלה מוביל את הדיון.
דוד טל: התוצאה – ולכן מזה אני מסיק את המסקנה שלי – אמורה להיות בת שני קטעים.
דוד טל: ראשית, שהחוק יעבור גם לגבי סידור חוץ-ביתי וגם לגבי הקהילה – זה יהיה הישג אדיר מבחינת ילדי ישראל; ושנית, שהממשלה, בהחלטת ממשלה, תחליט על תקציב מוגדל לילדים בסיכון.
דוד טל: הובטח לי שהעניין יבוא להשלמת החקיקה – ואני אצטרך לפנות לשם כך ליושב-ראש של הוועדה שלי – שהשלמת החקיקה תהיה לאחר החלטת הממשלה, שתתקיים כך אני מקווה, תוך שבועיים.
דוד טל: לכן, אני מצטרף לבקשה שההצבעה בנושא הזה על הרוויזיה תהיה אם אפשר בעוד שבוע.
דוד טל: אנחנו נמצא את הזמן והמועד המתאימים לנושא הזה.
דוד טל: אם כך, אני מבין מהסיכום הזה שהיועצת המשפטית של ועדת העבודה, הרווחה והבריאות של הכנסת – היא תכריע בעצם בנושא, וכל הכרעה שלה תהווה החלטה לכאן או לכאן.
דוד טל: רן כהן: לשבט או לחסד.
דוד טל: אין מחלוקת.
דוד טל: היו"ר דוד טל: הדברים ברורים לי.
דוד טל: רק רציתי להבהיר.
דוד טל: אם מנכ"ל משרד הרווחה ירצה להוסיף – בבקשה.
דוד טל: מנכ"ל משרד הרווחה והשירותים החברתיים נחום איצקוביץ': קודם כול, החוק הזה הוא חשוב וראוי.
דוד טל: יש בו את האיזון בין הקהילתי לבין הסידור החוץ-ביתי.
דוד טל: הוויכוח צריך להיות מוכרע לטובת הילדים, כמובן.
דוד טל: אני רק מבקש אם אפשר – לטובת העבודה המשפטית – לצרף גם את היועצת המשפטית שלנו, שמצויה בתחום שנים רבות, על מנת שתוכל לסייע.
דוד טל: רן כהן: זה מוסכם.
דוד טל: היו"ר דוד טל: אדוני המנכ"ל, אני חושב שאם היועצת המשפטית שלכם תמסור חוות-דעת כזאת או אחרת, היועצת המשפטית של ועדת העבודה, הרווחה והבריאות תשמח לעיין בזה, ובשיקולים שלה היא תכניס גם את חוות-הדעת שתוגש על-ידי היועצת המשפטית של משרד הרווחה.
דוד טל: רבותי, אם כך, הנושא הזה נדחה ולא יוצבע היום.
דוד טל: בקשת חבר הכנסת ישראל חסון להקדמת הדיון בהצעת חוק אחריותן המשפטית של הנהלות אתרי האינטרנט על דברי הגולשים המגיבים באתריהן (תיקוני חקיקה), התשס"ח-2007 (פ/3171/17), לפני הקריאה הטרומית
דוד טל: בקשת חבר הכנסת ישראל חסון להקדמת הדיון בהצעת חוק אחריותן המשפטית של הנהלות אתרי האינטרנט על דברי הגולשים המגיבים באתריהן (תיקוני חקיקה), לפני הקריאה הטרומית.
דוד טל: חבר הכנסת ישראל חסון, בבקשה אדוני.
ישראל חסון: תודה לך, אדוני היושב-ראש.
ישראל חסון: אנחנו התחלנו לטפל בחוק הזה לפני כשנה פלוס, וניסינו להגיע לאיזושהי הידברות עם עורכי האתרים.
ישראל חסון: הם התחייבו להקים צוות שיקבע קוד כזה או אחר להתנהלות של האתרים.
ישראל חסון: נקבעה פגישה נוספת אתם, ומאחר שאז הודענו שאנחנו משהים את חקיקת החוק, הם לא התייצבו לדיון, ומה שנקרא, סחבו את ידיהם מהעניין.
ישראל חסון: אחמד טיבי: או "צפצפו" על חברי הכנסת.
ישראל חסון: זה גם בא לידי ביטוי בהתייחסויות שלהם.
ישראל חסון: אנחנו שינינו את הצעת החוק מהצעת החוק המקורית.
ישראל חסון: הצעת החוק מדברת על כך שכל עורך אתר - - - היו"ר דוד טל: אני לא רוצה להיכנס לתוכן.
ישראל חסון: אני חושב שהסברת הסבר ממצה וברור.
ישראל חסון: מדוע אתה מבקש פטור מחובת הנחה – אני חושב שזה ברור.
ישראל חסון: האם יש למישהו התייחסות?
ישראל חסון: אנחנו נעבור להצבעה, רבותי.
ישראל חסון: מי בעד מתן פטור מחובת הנחה להצעת החוק של חבר הכנסת חסון, ירים את ידו.
ישראל חסון: ה צ ב ע ה בעד - רוב אלי אפללו: אנחנו רק בעד שחבר הכנסת חסון יאמר את מה שסוכם.
ישראל חסון: היו"ר דוד טל: את זה הוא יאמר מעל במת הכנסת.
ישראל חסון: אלי אפללו: לא, גם פה.
ישראל חסון: אנחנו מעבירים את הצעת החוק במסלול של ועדת שרים לענייני חקיקה.
דוד טל: כמקובל בוועדה הזאת.
דוד טל: רבותי, אני מבקש לומר ואני לא רוצה לחזור על הדברים הללו כל דיון, מפני שבשבוע שעבר מישהו טען שלא אמרתי את הדברים.
דוד טל: הרי ברור לכולנו שאני יכול להותיר את הפטור מחובת הנחה עד עוד שבוע.
דוד טל: אנחנו רוצים גם לייעל קצת את עבודת הוועדה, וגם ממילא לחסוך כמה ימים מהמגישים, מהמציעים, בפטור מחובת הנחה.
דוד טל: אנחנו פוטרים מחובת הנחה על דעת זה שמגישי ההצעות יודעים שזה צריך לעבור ועדת שרים לענייני חקיקה.
דוד טל: אני מסכם כך.
דוד טל: חבר הכנסת חסון קיבל פטור מחובת הנחה להצעת החוק שלו, לפני הקריאה הטרומית.
דוד טל: בקשת הממשלה להקדמת הדיון בהצעת חוק משק החשמל (תיקון מס' 7), התשס"ח-2008, בכל הקריאות
דוד טל: בפנינו בקשה לפטור מחובת הנחה להצעת חוק משק החשמל, של הממשלה.
דוד טל: מי מציג את הנושא?
דוד טל: נעם בריימן: עורך-דין נעם בריימן, משרד התשתיות.
דוד טל: היו"ר דוד טל: אתם מבקשים פטור בכל הקריאות.
דוד טל: נעם בריימן: אנחנו מבקשים פטור מחובת הנחה בכל הקריאות.
דוד טל: מדובר בתיקון לחוק משק החשמל, שמטרתו ביטול ההפרדה בין חברה ממשלתית לחברה שאינה ממשלתית, לצורך הגבלות במתן רשיונות.
דוד טל: כיום, על-פי חוק משק החשמל, בעקבות תיקון מס' 5 לחוק, נוצרה הבחנה שלפיה חברה ממשלתית יכולה להחזיק בשני רשיונות לשנים שעד 2012-2013.
דוד טל: היו"ר דוד טל: אדוני רק יסביר מה יקרה אם אנחנו לא נפטור את ההצעה מחובת הנחה.
דוד טל: איזה נזק עלול להיגרם למשק הלאומי או לממשלה, או למי מהשרים?
דוד טל: נעם בריימן: אני אסביר, אדוני, ברשותך.
דוד טל: נוצר מצב, בעקבות תיקון מס' 5 לחוק, שהתגלה לאחרונה, שבעצם יש חברה שאינה ממשלתית שרשיונה פג לפני מספר ימים, והיא כיום פועלת בלי רשיון.
דוד טל: היו"ר דוד טל: האם מותר לך לומר את שם החברה?
דוד טל: נעם בריימן: חברת החשמל למזרח ירושלים.
דוד טל: החברה משרתת 80,000 צרכנים ישראלים.
דוד טל: מדובר במצב שנכפה עליה כתוצאה מתיקון שלא נתן את דעתו על המצב הזה.
דוד טל: אנחנו רוצים לצמצם כמה שיותר את הזמנים בהם החברה הזאת פועלת ללא רשיון.
דוד טל: היו"ר דוד טל: ברור.
דוד טל: גדעון סער: אדוני היושב-ראש, יש כאן דבר ממש מוזר.
דוד טל: אני מבין שהתגלתה תגלית... היו"ר דוד טל: לא.
דוד טל: הם רוצים לתקן ולצמצם את העוול שנגרם כרגע.
דוד טל: גדעון סער: לפי תקנון הכנסת, יכולה מחר הכנסת - - - ארבל אסטרחן: מחרתיים.
דוד טל: גדעון סער: אני רוצה להבין איזה נזק ייגרם, מה הנזק שנגרם אם לא יינתן פטור מחובת הנחה.
דוד טל: הרי לא יכול להיות שלגבי אותו זמן באמת מינימלי שיש לממשלה, של 48 שעות, יבואו לפה – למעשה לא יציגו שום נימוק.
דוד טל: אולי אדוני הבין.
דוד טל: אם אדוני יבין – אני אקבל ממנו את ההסבר.
דוד טל: יעקב מרגי: האבחנה הזאת יכולה להיות נכונה לגבי כל בקשת פטור מחובת הנחה של הממשלה.
דוד טל: היו"ר דוד טל: לא, אני מבין את השאלה.
דוד טל: גדעון סער: מה הטעם?
דוד טל: היו"ר דוד טל: לא רק מה הטעם.
דוד טל: בחוק שהתקבל עד עכשיו, איזה עוול נגרם לחברה הזאת ממזרח ירושלים?
דוד טל: נעם בריימן: העוול הוא ברור.
דוד טל: הפעילות הזאת ללא רשיון היא פעילות אסורה מכוח החוק.
דוד טל: אנחנו לא רוצים שחברה, שמשרתת - - - גדעון סער: הם כבר עבריינים.
דוד טל: היו"ר דוד טל: מה מנע מתן הרשיון לחברה הזאת לפני חודש?
דוד טל: מדוע חיכיתם עד עכשיו?
דוד טל: נעם בריימן: היו ויכוחים בין משרדי ממשלה לגבי אופי התיקון.
דוד טל: גדעון סער: אנחנו אמורים לחפות על המחדלים שלכם?
יואל חסון: לא, אנחנו נחפה.
יואל חסון: קריאות: - - - היו"ר דוד טל: אנחנו שומעים כרגע את נציג משרד התשתיות.
יואל חסון: בבקשה, תסביר לנו.
יואל חסון: נעם בריימן: היו ויכוחים מהותיים בין משרדי הממשלה לגבי אופן התיקון וההסדרה של הנושא הזה.
יואל חסון: היו"ר דוד טל: בין איזה משרדים?
יואל חסון: שנדע רק באילו משרדים מדובר.
יואל חסון: נעם בריימן: היה מדובר פה גם במשרד האוצר, גם במשרד התשתיות, גם לרשות לשירותים ציבוריים חשמל היתה דעה בנושא הזה.
יואל חסון: ההסדרה היא חשובה, היה ברור לכולם ולא היה ספק בנושא הזה, אבל ההסכמה על האיך, על הדרך והמנגנון הראוי, הוסכמה רק לאחרונה, ולכן הגענו באיחור מסוים לכאן.
יואל חסון: אנחנו מבקשים עדיין, במצב הקיים, לא להאריך את המצב שבו החברה הזאת פועלת ללא רשיון.
יואל חסון: היו"ר דוד טל: אדוני, אני רוצה לומר לך: אל תשתמשו בזה כאיזושהי דרך שאתם יכולים לנהוג בה פעם אחר פעם אחר פעם.
נעם בריימן: חס וחלילה.
נעם בריימן: היו"ר דוד טל: זה לא ייתכן.
נעם בריימן: היה לכם פרק זמן ארוך מאוד כדי להגיע להבנות, להסכמות.
נעם בריימן: אתם צופים את פני העתיד, אתם יודעים שבסוף חודש ינואר או בתחילת חודש ינואר פג הרשיון, יש לכם מספיק זמן להיערך שלושה חודשים לפני כן ולסיים את כל הדיונים.
נעם בריימן: אל תאמצו זאת כשיטה מפני שהוועדה הזאת לא תהיה חותמת גומי לכל בקשה של הממשלה.
נעם בריימן: אני אומר את זה בצורה ברורה מאוד.
נעם בריימן: אדוני ראש הקואליציה, אני מבקש שתעביר את הנושא הזה גם לידיעת מזכיר הממשלה.
נעם בריימן: הוועדה הזאת לא תהיה חותמת גומי לכל ויכוח כזה שמתמשך.
נעם בריימן: הם יכולים להתבדר להם בזמן שלהם, לאחר מכן הם יבואו לכאן לבקש את הסעד מהוועדה הזאת.
נעם בריימן: חבר הכנסת סער, אתה רוצה להוסיף?
נעם בריימן: גדעון סער: בהחלט, אדוני.
נעם בריימן: היו"ר דוד טל: רציתי להעלות זאת להצבעה.
נעם בריימן: גדעון סער: מה אומר לנו נציג הממשלה?
נעם בריימן: אנחנו השתהינו, אנחנו התעכבנו, אנחנו שקלנו והתחבטנו – ואתם תעשו את זה בהליך מיידי, צ'יק-צ'ק, בלי יכולת לעיין.
נעם בריימן: ולכן, אני מודיע, אדוני היושב-ראש.
נעם בריימן: אני הייתי ממליץ לסיעתי לתמוך בהצעת החוק הזאת אם היא היתה באה במסלול רגיל, אבל אם יתקבל פטור מחובת הנחה – הדבר הזה יהפוך ל- debate ואנחנו ניאלץ להתנגד.
נעם בריימן: יעקב מרגי: אנחנו נתחיל לעקוב אחרי כל בקשות הפטור מחובת הנחה.